wickkiey/tamil-wikipedia-markdown huggingface dataset:
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்பு-08062017

எமது முதல் தொடக்க உரையாடல்கள் ஊடாக நாம் பல கலைகளைப் பற்றி தகவல்களை தொகுக்கக் கூடியதாக அமைந்தது. வரும் சந்திப்பு மலையகத்தில் outreach, பயிற்சிகள் மற்றும் ஆவணப்படுத்தல் தொடர்பாக விரிவாக உரையாடவுள்ளோம். தமிழினி மலையக outreach தொடர்பாக செயற்பட்டு வருகிறார். மேலும், லுணுகலை சிறீ மற்றும் நித்தியானந்தனை இந்தச் சந்திப்புக்கு அழைத்துள்ளேன். அதை இங்கு பார்க்கலாம்: விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/கலைகள். ஆர்வம் உள்ள அனைவரையும் அன்புடன் அழைக்கிறோம்.  

### திகதி/நேரம்/இடம்
- யூலை 8, 2017
- இலங்கை/இந்திய நேரம்: பிப: 5:30 - 7:00
- ஸ்கைப்: https://join.skype.com/BxrWCOHgEheZ

### நிகழ்ச்சி நிரல்
- விக்கியூடக நல்கை paper work தொடர்பான இற்றை - 5 நிமிடம்
- அறிக்கையிடல் தேவைகளை விளங்கிக் கொள்ளல் - 10 நிமிடங்கள்
- வரைகலைப் போட்டி - 15 நிமிடங்கள்
- மலையகத்தில் தொழிற்கலைகள், ஆவணப்படுத்தல், பயிற்சிகள் - 30 நிமிடங்கள்
- தொழிற்கலைகளை அடையாளம் காணல் - 30 நிமிடங்கள்

### பங்கேற்பாளர்கள்
- நுணுகலை சிறீ
- தமிழினி
- பாலா
- மயூரநாதன்
- பேரா. பாலசுதரம்
- கோபி
- பிரசாத்
- நற்கீரன்
- சிவகுமார்

### சந்திப்பின் ஒலிக் கோப்பு
- https://github.com/noolahamfoundation/documenting-trades-and-crafts/blob/master/meetings/TradesCraftsVillageMeeting2_20170708.mp3

### சந்திப்புக் குறிப்புகள்
- பலர் - மலையக நாட்டுப்புறக் கலைகள், கலைப் பாராமபரியம் (எ.கா கும்மு, கோலாட்டம், தீபந்து விளையாட்டு, சிலம்பாட்டம், கத்தி சுத்தல்), விழாக்கள், மலையக ஊர்கள், மலையக சமய மரபுகள் போன்றவற்றை இந்தச் செயற்திட்டம் ஊடாக ஆவணப்படுத்த வேண்டும்.
- நுணுகலை சிறீ/தமிழினி: ரோதமுனி, கலாத்தமுனி, மட்டத்து சாமி, அங்கை அம்மன் போன்ற சிறு தெய்வ வழிபாடு மலையகத்தில் பரவலாக உள்ளது.
- சிவகுமார் - ஆகம சாராத கோயில்களுக்கு வாய்மொழிப் பதிவுகள் உண்டு. அவற்றை பத்ததி என்பார்கள்.
- பொன். பாலா - மலையகச் சூழல் சார்பான விடயங்களை (எ.கா மண் பாதுகாப்பு முறைகள், மலையடி வேளாண்மை) நாம் ஆவணப்படுத்த முடியும்.
- தமிழினி - மலையகத்தில் கணினி வசதி குறைவு. இது பயிற்சிகள், பட்டறைகள் முன்னெடுகக் தடையாக உள்ளது. அங்குள்ள செயற்பாட்டாளர்களை தொடர்பு கொண்டு பணிகளை முன்னெடுக்க முடியும்.
- நுணுகலை சிறீ - முத்துக்குமார் அவர்கள் CWC/NAW இன் பிரஜாசக்தி அமைப்பை ஒருங்கிணைத்து வருகிறார். அவர்கள் கணினி வசதிகளைக் கொண்ட நடுவங்களைக் ஒவ்வொரு பகுதியிலும் வைத்து இருக்கிறார்கள். இலவசமாக இந்தச் சேவை வழங்கப்பட்டு வருகிறது. முத்துக்குமார் அவர்களை இணைத்துக் கொண்டால் அவர் உதவக்கூடும்.
- நற்கீரன் - Contacts List நாம் கூகிள் ஆவணம் ஒன்றில் பகிர்வோம். Resource Centers ஐ நாம் திரட்டி பகிர்ந்தால் எமக்கும் ஒரு வளமாக இருக்கும். ஒரு நல்ல வளமாகவும் அமையும். பரந்து பட்டவர்களை engage செய்வற்கான வழிமுறைகளை நாம் பரிசீலிக்க வேண்டும். அறிமுக நிகழ்வு/பட்டறை ஒன்றை ஒருங்கிணைப்பது பற்றி நாம் விரிவாகப் பார்க்கலாம்.
- தமிழினி - இலங்கை சுவடிகள் திணைக்களத்தில் நாம் தகவல் திரட்ட முடியும். பக்கங்களை படி எடுக்க முடியும்.
- மயூரநாதன் - முருக குனரட்ணம் அவர்களின் Preliminarily Sources of Sri Lankan Tamil History என்ற நூலில் சில விபரங்களை நாம் பெறக் கூடியதாக இருக்கும்.
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்பு-17052017

அனைவருக்கும் வணக்கம்:  

செயற்திட்டக் குழுவில் இருக்கும் அனைவரும் இன்னும் கூகிள் குழுவில் (https://groups.google.com/forum/#!forum/documenting_crafts_and_trades) இணையவில்லை என்பதால் இந்த மடல் நேரடியாகவும், கூகிள் குழுவிற்கும் செல்கிறது.  

தொடக்க கட்ட பணிகள் சிலவற்றை இங்கே குறித்துள்ளேன்: https://ta.wikipedia.org/s/6cbl. குறிப்பாகத் தொடங்கும் போது எமக்கு ஒரு பர்ந்து பட்ட ஆதரவு விக்கியில் தேவை ஆகும். எனவே மயூரநாதன், சிவகுமார், சுந்தர், ரவி, பார்வதிசிறீ உட்பட்ட விக்கியர்கள் தயந்து விக்கியில் இதனை முன்நகர்த்திச் செல்ல உதவவும்.  

தமிழினி யூன் இறுதி, யூலை தொடக்கத்தில் மலையகத்தில் இருக்க இருப்பதால், அந்த வாய்ப்பைப் பயன்படுத்தி மலையகத்தில் outreach பணிகளைத் தொடங்கலாம். கோபி, நூலக நிறுவனத்தில் மலையக staff member ஐ இந்தக் குழுவிற்கு அறிமுகப்படுத்தி அழைக்க முடியுமா. மலையகத்தில் மரபுசார்ந்த தொழிற்கலைகள் அரிது என்பதால் பெரிந்தோட்டத் தொழில்கள், தோட்ட வரலாறுகள், வரலாற்றுச் சின்னங்கள் போன்றவற்றையும் உள்ளடக்கி outreach அமையும்.  

நாம் குறிப்பாக பின்வருவற்றை வழங்க வேண்டும்:  
- நிகழ்த்துகைகள், துண்டறிக்கைகள், வழிகாட்டிகள்
- மலையகத் தமிழர் தலைப்புகள் பட்டியல்
- உபகரணங்கள் **
- ஆவணப்படுத்தலுக்கான Template பெரும்பாலும் http://handicrafts.nic.in/CmsUpload/01282016112820Kavaad0.pdf ஆவணத்தின் Research Methodology பகுதியில் தரப்பட்டு இருக்கும் Documentation Template ஐ பெரும்பாலும் தழுவிச் உருவாக்கலாம் என்று நினைக்கிறேன்.

அந்த வகையில் முதற்கட்ட உரையாடல் ஒன்றை ஸ்கைப் ஊடாக இந்தச் சனிக் கிழமை (யூன் 17, 2017) இந்திய/இலங்கை நேரம் பிப 5:30 அல்லது அதற்குப் பின்பு செய்யக் கூடியதாக இருந்தால் நன்று.  
--Natkeeran (பேச்சு) 13:25, 13 சூன் 2017 (UTC)  

சந்திப்பில் கலந்து கொள்ள விரும்புவர்கள் இந்த இணைப்பில் இணையவும்: https://join.skype.com/ELgaD7YWk8dh  

### சந்திப்பின் ஒலிக் கோப்பு
- https://github.com/noolahamfoundation/documenting-trades-and-crafts/blob/master/meetings/TradesCraftsVillageMeeting1_20170617.mp3

### பங்கேற்பாளர்கள்
- மயூரநாதன்
- பேரா. பாலசுதரம்
- ரமனேஸ்
- சந்திரவதனா
- கோபி
- பிரசாத்
- துலாஞ்சன்
- நற்கீரன்
- இணையச் சிக்கல் காரணமாக சிவகுமாரால் கலந்து கொள்ள முடியவில்லை

### சந்திப்புக் குறிப்புகள்
- இந்தச் சந்திப்பின் ஒலிப்பதிவு உண்டு. அதனை விரைவில் இங்கு பகிர்கிறேன்.

- நாம் பொது அறிமுகங்கள் செய்து கொண்டோம். இந்தச் செயற்திட்டத்தில் பங்குபெற்றுபவர்களை அறிமுகங்களை இத் திட்டத்தின் முன்மொழிவில் பார்க்கலாம். சந்திரவதனா மூத்த விக்கியர். துலாஞ்சன் மற்றும் பிரசாத் ஆகிய இருவரும் கிழக்கிலங்கையைப் பூர்வீகமாகக் கொண்டவர்கள். பிரசாத் கிழக்கு மாகாண சபையில் பணியாற்றுகிறார். இப்போது சிறுகைத்தொழில்கள் தொடர்பான ஒரு பணியில் உள்ளார். துலாஞ்சன் அண்மையில் பல்கலைக்கழகத்தில் இருந்து பட்டம் பெற்றவர். எழுத்தாளர். இவருக்கும் தொழிற்கலைகளை ஆவணப்படுத்தலிலும் ஊர் ஆவணப்படுத்தலிலும் ஆர்வம் உள்ளவர்கள்.

- தொடக்க கட்ட உரையாடல்கள் ஒவ்வொரு இடம் சார்ந்து சிறப்புப் பெற்று இருக்கும் தொழிற்கலைகள் அடையாளம் காண்பதாக அமைந்தது. அந்தச் சந்திப்பில் பகிரப்பட்ட விடயங்களை முன்வைத்து விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/கலைகள் பக்கத்தை விரிவாக்கி உள்ளேன்.

--Natkeeran (பேச்சு) 03:49, 5 சூலை 2017 (UTC)
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்பு-0909201


### திகதி/நேரம்/இடம்
- செப்ரம்பர் 9, 2017
- இலங்கை/இந்திய நேரம்: பிப: 5:30 - 7:00
- ஸ்கைப்

### நிகழ்ச்சி நிரல்
- மலையகப் பயிற்சிப்பட்டறை மீளாய்வு/கற்றல்கள்
- மலையக/கிழக்கு களப் பணி திட்டமிடல்

## கலந்து கொண்டவர்கள்
- மயூரநாதன்
- தமிழினி
- விஜேகாந்தன்
- இந்திரச்செல்வன்
- ஜெயகுமார்
- சுப்பையா கமலதாசன்
- லுணுகலை சிறீ
- மதிவாணன்
- தனா
- ரமணேஸ்
- பிரசாந்
- புஸ்பரஜா
- நற்கீரன்
# மோகன் ராம்

**மெயில் ராம்** என்னும் **மோகன் ராம்** (Mohan Ram) (1933, நவம்பர் 13- 1993 நவம்பர் 3) என்பவர், ஒரு பத்திரிக்கையாளர் மற்றும் அரசியல் ஆய்வாளர், மனித உரிமைச் செயற்பாட்டாளர் ஆவார்.  
## துவக்ககால வாழ்க்கை
மோகன் ராம் தமிழ்நாட்டின், வேலூர் மாவட்டம் வேலூரைச் சேர்ந்தவர். இவர் முனுசாமி அம்சம்மா ஆகியோருக்கு மகனாக 1933, நவம்பர் 13 அன்று பிறந்தார். அவரது தந்தை மாவட்டக் கல்வி அலுவலராகப் பணியாற்றியதால் அன்றைய சென்னை மாகாணத்தின் பல்வேறு இடங்களில் பள்ளிக் கல்வி கற்றார். வேலூர் ஊரிசு கல்லூரியில் இண்டர்மீடியட்டும் பொருளாதாரத்தை முதன்மைப் பாடமாகக் கொண்டு சென்னை மாநிலக் கல்லூரியில் பி.ஏ. (ஹானர்ஸ்) பட்டப் படிப்பும் முடித்த பின், புதுக்கோட்டை ராஜா கல்லூரியில் சிறிதுகாலம் விரிவுரையாளராகப் பணியாற்றினார். கல்லூரி நாள்களில், வேலூரில் மாணவ நண்பர்களுடன் சேர்ந்து ‘ரெனய்ஸான்ஸ் நூலகம்’ என்னும் படிப்பு வட்டத்தை உருவாக்கி மார்க்ஸிய விவாதங்களில் ஈடுபட்டு வந்த்தார்.  
## பத்திரிக்கைத் துறையில்
1960 இல் சென்னையில் இந்தியன் எக்ஸ்பிரஸ் நாளேட்டில் பத்திரிகையாளராக இணைந்து பணிகளைத் தொடங்கினார். எனினும் அவர் நீண்டகாலம் பணியாற்றியது *மெயில்* நாளேட்டில்தான். அதன் பிறகு தில்லியில் பிடிஐ-யில் பணியாற்றிய காலம்தொட்டு, *ஃபார் ஈஸ்டர்ன் எகனாமிக் ரெவ்யூ* போன்ற வெளிநாட்டு இதழ்களுக்கும் கொல்கத்தாவில் இடதுசாரிக் கவிஞர் சோமர் சென் நடத்திய *நவ்*, *ஃப்ரன்டியர்* ஆகியவற்றுக்கும் செய்திக் கட்டுரைகளும் ஆய்வுக் கட்டுரைகளும் எழுதிவந்தார். 1980-களின் இறுதியில் இந்தியா போஸ்ட்டின் வெளிநாட்டு நிருபராகப் பணியாற்றிய அவர், கடைசியாக தில்லியிலிருந்து வெளிவந்துகொண்டிருந்த *பயனீர்* நாளேட்டில் எழுதிவந்தார்.  
### ஆய்வுக் கட்டுரைகள்
அவர் எழுதிய ஆய்வுக் கட்டுரைகள் இந்தியாவிலும் வெளிநாடுகளிலும் இருந்த ஏராளமான ஆராய்ச்சியாளர்களின் கவனத்தை ஈர்த்தன. குறிப்பாக எக்னாமிக் அண்டு பொலிடிகல் வீக்லியில் 1990-களின் தொடக்கம் வரை எழுதினார். இந்திய அரசின் புவிசார் அரசியல், பொருளாதாரக் கொள்கை, நாகாலாந்து பிரச்சினை, இந்திய-சீன எல்லைப் பிரச்சினை, சிலி நாட்டின் நிலச்சீர்திருத்தம், கியூபாவின் உயர் கல்விக் கொள்கை, நெருக்கடிநிலை, பொதுத்துறை நிறுவனங்களின் ஊழல், இந்தியாவில் அமெரிக்க உளவு நிறுவனங்கள், இந்திய சோவியத் ஆயுத ஒப்பந்தம், ஒடுக்குமுறைச் சட்டங்கள், மத்திய அரசாங்கத்தின் மொழிக் கொள்கை, யூரோ கம்யூனிசத்தின் தோல்வி எனப் பல்வேறு விசயங்கள் குறித்த ஆய்வுகள் அவரது கட்டுரைகளாக வெளிவந்தன.  
## எழுதிய நூல்கள்
- இந்தி எகெய்ன்ஸ்ட் இந்தியா- த மீனிங் ஆஃப் டி.எம்.கே (Hindi Against India: The Meaning of DMK)
- இந்தியன் கம்யூனிஸம்: ஸ்பிளிட் விதின் ஸ்பிளிட் ( இந்நூல் இத்தாலியில் மொழிபெயர்க்கப்பட்டது)
- மாவோயிசம் இன் இந்தியா
# இ. எஃபு. ஷூமாசர்


**எர்ன்ஸ்ட் ஃப்ரீட்ரிக் "ஃபிரிட்ஸ்" ஷூமேக்கர் (Ernst Friedrich** "**Fritz**" **Schumacher)** (19 ஆகத்து 1911 – 4 செப்டம்பர் 1977) என்பவர் ஒரு ஜெர்மன் புள்ளியியல் நிபுணர் மற்றும் பொருளாதார நிபுணர் ஆவார். உலகத்திலிருக்கும் ஏழைகளுக்கு பெருந்தொழில் உற்பத்தி தேவையில்லை. பெருமளவு மக்கள் பங்கேற்கும் பொருள் உற்பத்தியே அவர்களுக்கு உகந்த தொழில்நுட்பம் என்பதற்காக நன்கு அறியப்பட்டவர். இவர் இரண்டு தசாப்தங்கள் பிரித்தானிய தேசிய நிலக்கரிக் கழகத்தில் பொருளாதார ஆலோசகராக பணியாற்றியவர், மற்றும் 1966 ஆம் ஆண்டில் பிறக்டிக்கல் அக்சனை நிறுவினார். இடைநிலை தொழில்நுட்ப மேம்பாட்டுக் குழுவை நிறுவினார்.  

1995 ஆம் ஆண்டில் இவரது 1973 ஆண்டைய நூலான *சிறியதே அழகு* என்னும் நூலை இரண்டாம் உலகப்போருக்குப் பிந்தைய காலகட்டத்தில் வந்த வெளியீடுகளில் சமூகத்தின் சிந்தனை ஓட்டத்தில் தாக்கத்தை ஏற்படுத்திய சிறந்த 100 நூல்களில் ஒன்றாக வரிசைப்படுத்தப்பட்டது. 1977 ஆம் ஆண்டில் அவர் எ கைட் ஃபார் தி பிர்பிளக்சிடு-ஐ வெளியிட்டார், இது பொருள் முதல்வாத அறிவியலின் விமர்சனமாகவும், அறிவின் தன்மை மற்றும் அமைப்பின் ஆராய்ச்சியாகவும் இருந்தது.
# அஜய் சிங் (தொழில் முனைவோர்)

**அஜய் சிங்** என்பவர் இந்திய தொழில் முனைவோர் ஆவார். ஸ்பைஸ் ஜெட் என்னும் வானூர்திக் குழுமத்தின் உரிமையாளர். 2017 சூன் நிலவரப்படி   59.13 விழுக்காடு பங்குகள் வைத்திருக்கிறார். 2015 இல் சன் குழுமத்தைச் சார்ந்த கலாநிதி மாறன் ஸ்பைஸ் ஜெட்  குழுமத்தின் 38.7 விழுக்காடு பங்குகளை வாங்கியதன் விளைவாக,  அஜய் சிங் இந்தக் குழுமத்தின் இயக்குநர்கள் குழுவிலிருந்து விலகினார்.  
தொடக்கத்தில் 2004 நவம்பர் முதல் 2010 வரை அஜய் சிங் ஸ்பைஸ் ஜெட்டின் தலைவர் மற்றும் மேலாண் இயக்குநராக இருந்தார். 2015 சனவரியில் அஜய் சிங் மீண்டும் ஸ்பைஸ் ஜெட்டில் பெரும்பாலான பங்குகளை வாங்கி இக்குழுமத்தின் தலைவர் ஆனார்..  

## கல்வித் தகுதிகள்

தில்லி பல்கலைக் கழகத்தில் சட்டம் படித்தவர். கார்னல் பல்கலைக் கழகத்தில் வணிக மேலாண்மையில் முதுவர் பட்டமும் பெற்றார். தொழில் நுட்பக் கழகத்திலும் பயின்றவர்.  

## பிற பதவிகள்

நடுவணரசின் செய்தித்துறை மற்றும்  தகவல் நுட்பத் துறையில் ஆலோசகராக இருந்தார். தில்லி போக்குவரத்து நிறுவனத்தில் இயக்குனராகவும் இருந்தார்.  

## மேற்கோள்
# ஜலசங்வி


**ஜலசங்வி** ( **Jalasangvi** (அல்லது **Jalasangavi**) என்பது இந்தியாவின் கர்நாகத்தின் பீதர் மாவட்டம், ஹோம்னாபாத் வட்டத்தில் உள்ள ஒரு சிற்றூர் ஆகும். இது குல்பர்கா - பீதர் மாநில நெடுஞ்சாலையில், கர்நாடக மாநிலத்தின் வடக்கு எல்லையில் துபுல்குந்திக்கு அருகில் அமைந்துள்ளது. ஜலசங்வி இங்குள்ள இடிபாடுக்கு உள்ளான கோயில்களால் பிரபலமானது.  

## சாளுக்கியர் கோயில்
ஜலசங்கவி, சாளுக்கிய வம்சத்தின் அரசரான ஆறாம் விக்ரமாதித்தனால் கட்டப்பட்ட ஒரு வரலாற்று சிறப்பு மிக்க இடம். இந்தக் கிராமத்தில் ஒரு பெரிய குளம் உள்ளது, அருகில் உள்ள சில சாளுக்கிய கோயில்கள் அதன் அண்டை நாடுகள் சிலவற்றால் அழிக்கப்பட்டுள்ளன.  

கமலிஷ்வரா கோயில் அதன் சிறப்பு மிக்க சலாபஞ்சிக்கா அல்லது மதனிகா சிற்பங்களுக்கு பிரபலமானது. கவர்ச்சியான திரிபங்க நிலையில் பெண் சிலைகள் தோன்றுகின்றன*. * ஜாலசங்வி கோவிலின் சிற்பங்கள் போசளர்களின் பிற்கால பேளூர், ஹளேபீடு சோமநாதபுரம் ஆகியவற்றில் பெண் சிலைகளை அமைக்க உத்வேகம் அளித்தன.  
இந்த சாளுக்கிய கோயில் நட்சத்திர வடிவத்தில் கட்டப்பட்டுள்ளது.  

இப்பகுதியில் உள்ள மக்களின் பால் பண்ணை, செம்மறி வளர்ப்பு, கரும்பு சாகுபடி ஆகிய தொழில்களில் ஈடுபட்டுள்ளனர்.
# ஐசோபியூட்டைலமீன்

**ஐசோபியூட்டைலமீன் **(Isobutylamine)  (CH<sub>3</sub>)<sub>2</sub>CHCH<sub>2</sub>NH<sub>2</sub> என்ற மூலக்கூற்று வாய்ப்பாட்டை உடைய ஒரு கரிம வேதிச் சேர்மம் (குறிப்பாக அமீன்)ஆகும். மேலும், இச்சேர்மம் ஒரு நிறமற்ற திரவமாகும். ஐசோபியூட்டைலமீன் பியூட்டேனின் நான்கு அமீன்களின் மாற்றியங்களில் ஒன்றாகும். இதர மாற்றியங்கள் *n*-பியூட்டைலமீன், ஈரிணைய பியூட்டைலமீன் மற்றும் மூவிணைய பியூட்டைலமீன் ஆகியவை ஆகும்.
# பைகார்பனேட்டு நிலைகாட்டி

**பைகார்பனேட்டு நிலைகாட்டி அல்லது நிறங்காட்டியானது **(Bicarbonate indicator)  ஒரு வகையான pH நிலைகாட்டி<nowiki/>யாகும். இந்த நிலைகாட்டி அல்லது நிறங்காட்டியானது ஒரு நீர்க்கரைசலில் கார்பனீராக்சைடு வாயுவின் செறிவு அதிகமாகும் போது ஒரு நிறமாற்றத்தைத் தரவல்ல அளவுக்கு உணர்வுநுட்பமுடையதாகும்.  இந்த நிலைகாட்டியானது ஒளித்தொகுப்பு மற்றும் உயிரணு ஆற்றல் பரிமாற்ற சோதனைகளில் கார்பனீராக்சைடானது வெளியிடப்படுகிறதா? இல்லையா? என்பதைக் கண்டறியும் சோதனையில் பயன்படுகிறது. இந்த நிலைகாட்டியானது உயிரினங்களில் நடைபெறும் வாயு பரிமாற்றத்தின் போது கார்பனீராக்சைடின் உள்ளடக்கத்தை சோதிக்கவும் பயன்படுத்தப்படுகிறது.  கார்பனீராக்சைடின் செறிவானது 0.04% என்ற  அளவிற்கும் அதிகமாக இருக்கும் போது தொடக்கத்தில் இருந்த சிவப்பு நிறமானது pH மதிப்பின்படி அமிலத்தன்மை அதிகமாகும் போது மஞ்சள் நிறமாக மாறுகிறது. கார்பனீராக்சைடின் செறிவானது 0.04% என்ற அளவிற்கும்  குறைவாக இருக்கும் போது சிவப்பு நிறத்திலிருந்து கருஞ்சிவப்புச்சாயமாகவும், இன்னும் மிகக்குறைந்த கார்பனீராக்சைடின் செறிவில் ஆழ்ந்த ஊதா நிறத்திற்கும் மாற்றமடைகிறது.  

இந்த வகை சோதனைகளில் கருவிகளில் அமில அல்லது கார மாசுபாடுகளைத் தவிர்ப்பதில் மிகுந்த கவனம் செலுத்தப்பட வேண்டும். ஏனெனில், இந்த சோதனையானது நேரடியாக கார்பனீராக்சைடுக்கான சிறப்பான சோதனையல்ல.  
- கரைசல் A: தைமால் நீலம் 0.02&nbsp;கி , கிரெசால் சிவப்பு 0.01&nbsp;கி மற்றும் எத்தனால் 2&nbsp;மிலி
- கரைசல் B: சோடியம் பைகார்பனேட்டு 0.8&nbsp;கி, பொட்டாசியம் குளோரைடு 7.48&nbsp;கி மற்றும் நீர் 90&nbsp;மிலி
- கரைசல்கள் A மற்றும் B இவற்றைக் கலக்கவும் பின்னர் கலக்கப்பட்ட கரைசலில் 9&nbsp;மிலி கரைசலை 1000&nbsp;மிலி வாலை வடிநீரில் கலக்கவும்.
- பைகார்பனேட்டுகள் மற்றும் கார்பனேட்டுகளின் செறிவைக் கண்டறியப் பயன்படும் இந்த முறையானது "மேக்னியின் முறை" எனவும் அழைக்கப்படுகிறது.
# மலீகா லோதி

**மலீகா லோதி** (Maleeha Lodhi) என்பவர் பாக்கித்தானின் பெண் தூதர் ஆவார். மேலும் இவர் இதழாளர், கல்வியாளர் மற்றும் அரசியலாளர் ஆவார். ஐக்கிய நாடுகள் அவையில் இவர் பாக்கித்தானின் பிரதிநிதியாக இருக்கிறார்.   இந்தப் பதவியை வகிக்கும் முதல் பெண்மணி ஆவார். புனித ஜேம்ஸ் கோர்ட்டின் தூதராகவும் இருந்தார். ஐக்கிய அமெரிக்காவின் தூதராகவும் இரண்டு முறை  இருந்தார்.  

## வாழ்க்கைக் குறிப்புகள்

### பிறப்பும் படிப்பும்

மலிகா லோதி இலாகூரில் பிறந்தார். இலாகூரிலும் இராவல்பிண்டியிலும் பள்ளிக் கல்வி பயின்றார். இலண்டன் பொருளியல் பள்ளியில் 1980 இல் ஆய்வுப் பட்டம் பெற்றார். இசுலாமாபாத் குவாயதே ஆசாம் பல்கலைக் கழகத்தில் ஆசிரியராகப் பணி புரிந்தார்.  
பின்னர் இலண்டனுக்குச் சென்று இலண்டன் பொருளியல் பள்ளியில் அரசியல் குமுகவியல் பற்றிய கல்வி கற்பிக்கும் ஆசிரியராக 1985 வரை  பணி புரிந்தார்.  

### இதழாசிரியராக

தி முசுலீம் என்ற ஆங்கில செய்தித் தாளை 1987 முதல் 1990 வரை ஆசிரியராக இருந்து வெளியிட்டார். தி நியூஸ் இன்டர்நேசனல் என்ற பத்திரிகையை 1990-1993 ஆண்டுகளிலும் பின்னர் 1997-1999 ஆண்டுகளிலும் நடத்தி வந்தார். ஆசியாவிலேயே ஒரு ஆங்கில செய்தித் தாளை ஆசிரியராக இருந்து வெளியிட்ட முதல் பெண் இவரே ஆவார்.  

### தூதுவராக

ஐக்கிய அமெரிக்காவுக்குப் பாக்கித்தானின் தூதராக, அரசுத் தலைவர்  பெனாசிர் புட்டோவால் அமர்த்தப்பட்டார். இப்பதவியில் 1997 வரை இருந்தார். 1999 இல் மீண்டும் இதே பதவிக்கு அரசுத் தலைவர் முசாரப் இவரை  
அமர்த்தினார்.. 2002 வரை இப்பதவியில்  இருந்தார்.  பின்னர் ஐக்கிய இராச்சியத்திற்குத் தூதராகச் சென்றார்.  
ஐக்கிய நாட்டு பொதுச் செயலாளரின் ஆலோசனைக் குழுவில் ஓர் உறுப்பினராக இடம் பெற்றார்.  
2015 பிப்ரவரியில் ஐக்கிய நாட்டு அவையில் பாக்கித்தானின் பிரதிநிதியாக அமர்த்தப்பட்டார்.  

## விருதுகள்

- டைம் (இதழ்) உலகில் சிறந்த 100 மனிதர்களில் ஒருவர் எனப் பாராட்டியது.(1994)
- பாக்கித்தான் அரசின் இலால் இமியாஸ் என்னும் விருது (2002)
- இலண்டன் பொருளியல் பள்ளி வழங்கிய மதிப்புறு உறுப்பினர் விருது (2004)
- இலண்டன் பெருநகர் பல்கலைக்கழகம் வழங்கிய பட்டம் (2005)

## மேற்கோள்
# குறுவை (நெல் பருவம்)

இலையுதிர் காலமான **குறுவைப் பருவம்** (*Kuruvai Season*) வேளாண் வழக்கு **குறுவைப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். சூன் - சூலை (*தமிழ்: ஆனி - ஆடி*) மாதங்களில் துவங்கும் இப்பருவம், செப்டம்பர் - அக்டோபர் (*தமிழ்: புரட்டாசி - ஐப்பசி*) மாதங்களில் முடிவடைகிறது.  

120 நாட்களைக் கொண்ட இந்த குறுவைப் பருவம், குறுகியகால நெல் வகைகளை சாகுபடி செய்ய ஏற்ற பருவமாகும்.  

## பருவ அட்டவணை
| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |  |
| --- | --- | --- | --- | --- |
| மே - சூன் | 120 நாட்கள் | குறுகிய கால இரகங்கள் | திருச்சிராப்பள்ளி, பெரம்பலூர், கரூர், தஞ்சாவூர், நாகப்பட்டினம், திருவாரூர், புதுக்கோட்டை மற்றும் ஈரோடு மாவட்டங்கள். | } |

- குறுவை எனும் இந்த பருவத்தில், தமிழகத்தின் மாவட்ட வாரியாக பயிரிடப்படும் நெல் இரகங்கள்.

| மாவட்டங்கள் | விதைப்பு மாதம் | இரகங்கள் |  |
| --- | --- | --- | --- |
| தஞ்சை, நாகை, திருவாரூர் | சூன் - சூலை | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 37, ஏ டி டீ - 43, ஏ டி டீ (ஆர்) - 45, ஏ டி டீ (ஆர்) - 47, ஏ டி டீ - 48, ஐ ஆர் - 50, கோ - 47 மற்றும் கோ ஆர் எச் - 3. |  |
| திருச்சிராப்பள்ளி | சூன் - சூலை | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 37, ஏ டி டீ - 43, ஏ டி டீ (ஆர்) - 45, ஏ டி டீ (ஆர்) - 47, கோ - 47 மற்றும் கோ ஆர் எச் - 3. |  |
| பெரம்பலூர், கரூர், அரியலூர் | சூன் - சூலை | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 37, ஏ டி டீ - 43, ஏ டி டீ (ஆர்) - 45, ஐ ஆர் - 50, கோ - 47, (கரூர் தவிர) ஏ டி டீ (ஆர்) - 47, மற்றும் கோ ஆர் எச் - 3. |  |
| புதுக்கோட்டை | சூன் - சூலை | எம் டி யு - 5, ஏ எஸ் டி - 16, ஏ டி டீ - 36, ஏ டி டீ - 43, ஏ டி டீ (ஆர்) - 45, ஏ டி டீ (ஆர்) - 47, கோ - 47 மற்றும் கோ ஆர் எச் - 3. | } |

## இவற்றையும் காண்க
- வேளாண்மை
- இந்தியாவில் வேளாண்மை
- குறுவை சாகுபடி
- குறுவைக் களஞ்சியம் (நெல்)
- தமிழர் பருவ காலங்கள்
# திவ்யா தத்தா


**திவ்யா தத்தா** (Divya Dutta)(பிறப்பு 25 செப்டம்பர் 1977) என்பவர் இந்திய நடிகை ஆவார்.  

## பிறப்பும் வளர்ப்பும்
**திவ்யா தத்தா** இந்தியாவின் பஞ்சாபில் உள்ள லூதியானாவில் செப்டம்பர் 25 ,1977-ல் பிறந்தார்.  

பாலிவுட் இயக்குனரான குஷன் நந்தி பாபுமொஷாய் பண்டூக்பாஸ் என்ற படத்தை இயக்கி வருகிறார். திகில் படமான இப்படத்தில்  
தத்தா நடித்து வருகிறார். இந்நிலையில் இப்படத்திற்கான காட்சிகள் எடுப்பதற்காக படக்குழு இலக்னோ சென்றுள்ளது. இங்கு திவ்யா தத்தா இடம் பெற்ற காட்சிகள் எடுக்கப்பட்டுள்ளது. வயலில் கடும் வெயில் என்று கூட பாராமல் திவ்யா தத்தா தனது உடல் முழுவதையும் புதைத்துக் கொண்டு தலையை மட்டும் வெளியில் வைத்து மூன்று மணி நேரம் இருந்துள்ளார். இக்காட்சிகள் மூன்று மணி நேரத்திற்கு மேலாக எடுக்கப்பட்டுள்ளது.  

## சொந்த வாழ்க்கை
இவர் ராணுவ வீரர் சந்தீப் என்பாரை மே 2005-ல் திருமணம் செய்து கொண்டார். ஆனால் இந்த திருமணம் விவாகரத்தில் முடிந்தது. தன் தாயாரை முன்மாதிரியாக கொண்ட இவர் "நானும் என் அம்மாவும்" என்ற புத்தகத்தினை எழுதியுள்ளார்.
# சுதேஷ்ணை



**சுதேஷ்ணை**, மகாபாரத்தின் விராட பருவம் கூறும் மத்சய நாட்டு மன்னர் விராடனின் பட்டத்தரசி ஆவார். திரௌபதி, சைரந்திரி எனும் பெயரில் விராட நாடு அரண்மனையில், இராணி சுதேஷ்ணையின் சிகை அலங்காரம் செய்யும் சிறப்புப் பணிப்பெண்ணாக பணியாற்றியவர்.  

இவரது மகளான உத்தரையை, அபிமன்யு திருமணம் செய்து கொண்டவர். சுதேஷ்ணையின் மகன்கள் உத்தரன், சுவேதன், சதானீகன் மற்றும் சங்கன் ஆவார். சுதேஷ்ணையின் உடன்பிறந்தவர் கீசகன் ஆவார். சுதேஷ்ணையின் மகள் வழி பேரன் பரீட்சித்து ஆவார்.  

## வரலாறு
துரியோதனனிடம் பாண்டவர்கள் சூதாட்டத்தில் தோற்றதால், 12 ஆண்டுகள் வனவாசமும், ஒராண்டு தலைமறைவு வாழ்க்கை மேற்கொள்ள வேண்டியதாயிற்று.  

12 ஆண்டு வனவாசம் முடித்த பாண்டவர்கள், ஓராண்டு தலைமறைவு வாழ்க்கை வாழ, மாறுவேடத்தில் விராட நாட்டின் அரண்மனையில் பணியாற்றினர்.  

திரௌபதி, சைரந்திரி எனும் பெயரில் சுதேஷ்ணைக்கு சிகை அலங்காரம் செய்யும் சிறப்பு பணிப்பெண்னாக பணியாற்றியவர். சுதேஷ்ணையின் உடன்பிறப்பான கீசகன், திரௌபதியை தகாத செயலுக்காக அடைய முயற்சி செய்தான். இதை அறிந்த பீமன் எனும் வல்லபன் கீசகனைக் கொன்றான்.  

திரிகர்த நாட்டு மன்னர் சுசர்மன் படைகளுடன், மத்சய நாட்டை முற்றுகையிடும் போது, விராடன் தனது படைகளுடன் சுசர்மனையும், அவரது தம்பியரையும் எதிர்த்துப் போரிட வல்லபன் எனும் பீமனுடன் சென்றார்.  
மறுபுறத்தில் கௌரவர்களை எதிர்கொள்ள சுதேஷ்ணை, தன் மூத்த மகன் உத்தரனை பிருகன்னளையுடன் அனுப்பி வைத்தாள்.  
இருமுனைப் போர்களில் வல்லபன் மற்றும் பிருகன்னளை உதவியால் விராடன் மற்றும் உத்தரன் வெற்றி பெற்றனர்.  

போரின் முடிவில் பாண்டவர்கள் மற்றும் திரௌபதி மாறுவேடத்தை களைந்தனர். சுதேஷ்ணையின் மகள் உத்தரையை அபிமன்யுவிற்குத் திருமணம் செய்வித்தனர்.
# வார்ப்புரு:Infobox militant organization

|sizedefault=}}  
| caption = }  

| label2 = வேறு பெயர்  
| data2 = }  
| class2 = nickname  

| label3 = நாடு  
| data3 = }  
| class3 = Location  

| label4 =  
| data4 = }  
| class4 = agent  

| label5 = அடித்தளம்  
| data5 = }  

| label6 = செயல்பாட்டுக் காலம்  
| data6 = }}  

| label7 = கலைக்கப்பட்ட நாள்  
| data7 = }}  

| label8 = கலப்பு  
| data8 = }  

| label9 = மூல அமைப்பு  
| data9 = }  

| label10 = முன்னோடி  
| data10 = }}}  

| label11 = கலந்த அமைப்பு  
| data11 = }  

| label12 = பின் வந்தவை  
| data12 = }}}  

| label13 = நோக்கங்கள்  
| data13 = }  

| label14 = செயல்பாட்டுப் பகுதி(கள்)  
| data14 = }  
| class14 = label  

| label15 = சித்தாந்தம்  
| data15 = }  

| label16 = அரசியல்&nbsp;நிலைப்பாடு  
| data16 = }  
| class16 = category  

| label17 = பெரும் செயல்கள்  
| data17 = }  

| label18 = குறிப்பிடத்தக்க தாக்குதல்கள்  
| data18 = }  

| label19 = நிலை  
| data19 = }  

| label20 = அளவு  
| data20 = }  

| label21 = ஆண்டு வருமானம்  
| data21 = }  

| label22 = வரும்படிகள்  
| data22 = }  

| label23 = தலைமையகம்  
| data23 = }  

| header24=  
| data25 = }  

| label26 = கொடி  
| data26 = }  

| label27 = இணையதளம்  
| data27 = }}  

| label31 = பற்று  
| data31 = }  

| label54 = கூட்டாளிகள்  
| data54 = }  

| label56 = யுத்தங்கள் மற்றும் போர்கள்  
| data56 = }}  

| label37 = குழு(க்கள்)  
| data37 = }  

| label3 =  
| data3 = }}  

| label55 = எதிரிகள்  
| data55 = }  

}}
# முன் சம்பா (நெல் பருவம்)

குளிர் காலமான **முன் சம்பாப் பருவம்** (*Early Samba Season*) வேளாண் வழக்கு **முன் சம்பாப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். சூன் - சூலை (*தமிழ்: ஆனி - ஆடி*) மாதங்களில் துவங்கும் இப்பருவம், நவம்பர் - டிசம்பர் (*தமிழ்: கார்த்திகை - மார்கழி*) மாதங்களில் முடிவடைகிறது.  

130 – 135 நாட்களைக் கொண்ட இந்த முன் சம்பா பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.  

## பருவ அட்டவணை
| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |  |
| --- | --- | --- | --- | --- |
| சூலை - ஆகத்து | 130 – 135 | மத்தியகாலம், மற்றும் நீண்டகாலம் | திருவள்ளூர், வேலூர், திருவண்ணாமலை, சேலம், நாமக்கல், கூடலூர், விழுப்புரம், மதுரை, தேனி, ராமநாதபுரம், தருமபுரி, கோயம்புத்தூர், ஈரோடு, புதுக்கோட்டை மற்றும் நீலகிரி மாவட்டங்கள். | } |

## இவற்றையும் காண்க
- வேளாண்மை
- இந்தியாவில் வேளாண்மை
- தமிழர் பருவ காலங்கள்
# பின் சம்பா (நெல் பருவம்)

கொடை காலமான **பின் சம்பாப் பருவம்** (*Late Samba Season*) வேளாண் வழக்கு **பின் சம்பாப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். அக்டோபர் - நவம்பர் (*தமிழ்: ஐப்பசி - கார்த்திகை]*) மாதங்களில் துவங்கும் இப்பருவம், மார்ச்சு - ஏப்ரல் (*தமிழ்: பங்குனி - சித்திரை*) மாதங்களில் முடிவடைகிறது.  

130 – 135 நாட்களைக் கொண்ட இந்த பின் சம்பா பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.  

## பருவ அட்டவணை
| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |  |
| --- | --- | --- | --- | --- |
| அக்டோபர் - நவம்பர் | 130 – 135 | மத்தியகாலம், மற்றும் நீண்டகாலம் | திருவள்ளூர், மதுரை, தேனி கோயம்புத்தூர், ஈரோடு, திண்டுக்கல், கன்னியாகுமரி, திருநெல்வேலி, மற்றும் தூத்துக்குடி மாவட்டங்கள். | } |

## இவற்றையும் காண்க
- வேளாண்மை
- இந்தியாவில் வேளாண்மை
- தமிழர் பருவ காலங்கள்
# பசிபிக் ஆக்குவாரியம்


**பசிபிக் ஆக்குவாரியம்** (Aquarium of the Pacific) என்பது அமெரிக்கா, கலிபோர்னியா மாநிலத்தில், லாங் பீச் என்ற நகரில் அமைந்துள்ள நீர்வாழ்  உயிரினக் காட்சியகம் ஆகும். இது ரெயின்போ துறைமுகத்தில் 5 ஏக்கர் நிலத்தில் உள்ளது. 500 வகையான 11000 விலங்குகள் இந்தக் காடசியகத்தில் உள்ளன.  
ஆண்டுதோறும் 15 இலட்சம் மக்கள் இந்தக் காட்சியகத்தைப் பார்த்துச் செல்கிறார்கள். 900 ஊழியர்கள் இங்கு பணி  
செய்கிறார்கள். பொது மக்கள் நன்மைக்காக, வணிக நோக்கமில்லாமல் இந்தக் காட்சியகம் செயல்படுகிறது.  
விலங்குகள் மற்றும் நீர்வாழ் உயிரினங்கள் சங்கத்தில் இக் காட்சியகம் உறுப்பாண்மை கொண்டுள்ளது. பசிபிக் அக்வாரியம் தினமும் காலை 9:00 மணி முதல் மாலை 6:00 மணி வரை திறந்திருக்கும்.
# விஜய் சூப்பர் தொலைக்காட்சி



**விஜய் சூப்பர் தொலைக்காட்சி** (விஜய் சூப்பர்) என்பது தமிழ் மொழியில் இயங்கும் 24 மணி நேர திரைப்பட கட்டணத் தொலைக்காட்சி சேவை ஆகும். இந்த அலைவரிசை ஆகஸ்ட் 25, 2016 ஆம் ஆண்டு அன்று ஸ்டார் இந்தியாவால் சென்னையை தலைமையகமாகக் கொண்டு உலகளவில் இயங்கி வருகின்றது. இந்த அலைவரிசை ஏசியாநெட் ஸ்டார் கம்யூனிகேஷன்சு நிறுவனத்திற்கு சொந்தமானது ஆகும். விஜய் சூப்பர் தனது உயர் வரையறு தொலைக்காட்சியை டிசம்பர் 2021 ஆம் ஆண்டு முதல் ஒளிபரப்ப தொடங்கியது.  

இந்த தொலைக்காட்சியில் தமிழ்த் திரைப்படங்கள் மற்றும் மலையாளம், தெலுங்கு, ஹாலிவுட் மற்றும் இந்தி திரைப்படங்களை மொழிமாற்றம் செய்யப்பட்டு ஒளிபரப்பாகிறது.  

## வரலாறு
விஜய் சூப்பர் தொலைக்காட்சி ஆரம்பத்தில் ஆண் சார்ந்த பொழுதுபோக்கு அலைவரிசையாக தொடங்கப்பட்டது, மேலும் விஜய் தொலைக்காட்சியில் ஒளிபரப்பான பழைய தொடர்கள், நிகழ்ச்சிகள் மற்றும் மொழிமாற்றுத் தொடர்களை ஒளிபரப்பியது. இது மார்ச் 10, 2019 ஆம் ஆண்டு முதல் புதிய சின்னத்துடன் தூள் சினிமா தினம் தினம் என்ற வசனத்துடன் ஒரு நாளைக்கு 6 திரைப்படங்களை ஒளிபரப்பத் தொடங்கியது.  

## முன்னர் ஒளிபரப்பான நிகழ்ச்சிகள்
### தொடர்கள்
- மகாதேவ்
- சந்திர நந்தினி
- சீதையின் ராமன்
- மகாபாரதம்
- காதலா காதலா காதலா
- உறவுகள் தொடர்கதை சீசன்-2
- என்னுடைய தோட்டத்தில்
- மின்மினிப் பூக்கள்
- சுஹாசினி
- இது காதலா சீசன்-2
- துர்கா
- குற்றங்கள் ஜாக்கிரதை
- அர்ஜூன்

### நிகழ்ச்சிகள்

- பிக் பாஸ் தமிழ்
- சூப்பர் சிங்கர் ஜூனியர்-5
- காபி வித் அனு
- பாட்டு பாடவா
- ஹோம் ஸ்வீட் ஹோம்
- தமிழ் பேச்சு எங்கள் மூச்சு
# என்னுடைய தோட்டத்தில்



**என்னுடைய தோட்டத்தில்** என்பது விஜய் சூப்பர் தொலைக்காட்சியில் திங்கள் முதல் வெள்ளி வரை காலை 11 மணிக்கு ஒளிபரப்பான நெடுந்தொடர் ஆகும். சாந்தி வாசுதேவ் என்ற வயதான பெண்மணி தனது குடும்பத்தை தனக்கே உரிய பாணியில் கட்டுக்கோப்புடன் கையாளுகிறார். பிறகு அவர் வீட்டிற்கு புதிதாக வரும் மருமகள் ரியா, அவர் விதித்த கட்டுப்பாடுகளில் இருந்து முரண்படுகிறார். இவர்கள் இருவருக்கும் இடையே நடக்கும் நிகழ்வுகளை மையப்படுத்தி இத்தொடர் அமைந்துள்ளது.  

இது இந்தி தொடரான 'மேரே அங்க்னே மேன்' என்ற தொடரின் தமிழ் மொழிமாற்று தொடர் ஆகும், ஸ்டார் பிளஸ் என்ற தொலைக்காட்சியில் சூன் 15, 2015 முதல் ஆகத்து 5, 2017 வரை ஒளிபரப்பாகி 770 அத்தியாங்களுடன் நிறைவு பெற்றது.  

## கதைச்சுருக்கம்
சாந்தி வாசுதேவ் என்பவருக்கு ரகு மற்றும் சரளா என இரு பிள்ளைகளும் ஆறு பேரப் பிள்ளைகளும் இருந்தனர். அவர் தன் மகள் சரளா மற்றும் அவளது மூன்று பிள்ளைகள் மீது அதிக பாசம் வைத்திருக்கிறார். ஆனால் சரளாவோ அதை பயன்படுத்திக் கொண்டு சாந்தியிடம் பணத்தை சுரண்டுகிறார்.  

ரியா என்ற பெண் தன்னுடன் அலுவலகத்தில் வேலை பார்க்கும் ஷிவா என்பவரை காதலித்தாள். ஷிவாவும் அவளை காதலித்தான். ஆனால் தன் பாரம்பரிய குடும்பத்தில் ரியா மருமகளாக அனுசரித்து வாழ முடியாது என்று ஷிவா நினைத்தான். இதற்கிடையில் சரளா தன் மகன் அமித்திற்கு ரியாவுடன் சம்பந்தம் பேசுகிறார். சரளாவின் மகன் ஷிவா என்று தவறாக புரிந்துகொள்ளும் ரியா அந்த திருமணத்திற்கு சம்மதிக்கிறார்.  

ஒருநாள் ரியா காதலிப்பது ஷிவாவைத்தான் என்று அறியும் சரளா அதிர்ச்சி அடைகிறார். பிறகு ஒரு திட்டம் போடுகிறார். அதன்படி அவள் தன் அம்மா சாந்தியிடம் அமித்-ரியா திருமணத்தை 4 நாட்களுக்குள் முடித்துவிட வேண்டும் என்று அவசரப்படுத்துகிறார். அதற்கு சாந்தியும் சம்மதிக்கிறார்.  

## கதாபாத்திரங்கள்
### முக்கிய கதாபாத்திரங்கள்
- கிருத்திகா தேசாய்- சாந்தி வாசுதேவ்/சசிகலா (சரளா மற்றும் ரகுவின் தாய்)
- ஏக்தா கவுல்- ரியா ஷிவா வாசுதேவ்/மாடர்ன் மருமகள் (ரகுவின் மருமகள்)
- கரம் ராஜ்பல்- ஷிவா வாசுதேவ்/புல்லட் ராஜா (ரகுவின் மகன்)

### துணை கதாபாத்திரங்கள்
- சுசிதா த்ரிவேதி- கௌசல்யா ரகு வாசுதேவ் (சசிகலாவின் மருமகள்)
- அனன்யா கரே- சரளா அஷோக் அகர்வால் (சசிகலாவின் மகள்)
- வருண் பதோலா- ரகு வாசுதேவ் (சசிகலாவின் மகன்)
- சாரு அஷோபா- வித்யா வாசுதேவ் (ரகுவின் மகள்)
- கரீமா பரிஹர்- நிம்மி வாசுதேவ்/சின்ன ராணி (ரகுவின் மகள்)
- நீரஜ் மால்வியா- சுமித் அகர்வால் (சரளாவின் மகன்)
- பல்லவி குப்தா- பரி அகர்வால் (சரளாவின் மகள்)
- ஷ்ரேயா லஹேரி- சோனா அகர்வால் (சரளாவின் மகள்)
- அஷியேஷ் ராய்- அஷோக் அகர்வால்

## விருதுகள் மற்றும் பரிந்துரைகள்
| வருடம் | விருது | பகுப்பு | தேர்வு | முடிவு |
| --- | --- | --- | --- | --- |
| *2016* | ஸ்டார் பரிவார் விருதுகள் | *பிடித்த மாமனார்* | வருண் பதோலா |  |
| *பிடித்த மாமியார்* | க்ருத்திகா தேசாய் கான் |  |  |  |
| *பிடித்த நகைச்சுவை முகம்(பெண்)* |  |  |  |  |
| *பிடித்த புதுமுகம் - பெண்* | எக்தா கவுல் |  |  |  |
| *பிடித்த புதுமுகம்- ஆண்* | கரம் ராஜ்பல் |  |  |  |
| *பிடித்த நகைசச்சுவை முகம்- பெண்* | அனன்யா கரே |  |  |  |
| *பிடித்த மாமியார்* | சுசிதா த்ரிவேதி |  |  |  |
| *பிடித்த நகைச்சுவை முகம்(ஆண்)* | வருண் பதோலா |  |  |  |
| 2017 | ஸ்டார் பரிவார் விருதுகள் | *பிடித்த மாமியார்* | க்ருத்திகா தேசாய் கான் | } |
# பாலை சிலம்பன்



ஆங்கிலப் பெயர் :**Common Babbler**  

அறிவியல் பெயர் :***Turdoises caudata***  

## உடலமைப்பு
பாலை சிலம்பன்களுக்கு கண்ணைப் பறிக்கும் வண்ணச் சிறகுகள் இல்லாது, மெலியநிறங்களில் தான் இருக்கும்.  
## வாழிடம்
பொதுவாக 6 முதல் 20 பறவைகள் வரை ஆங்காங்கே பிரிந்து கூட்டமாக இரைதேடும். இடம் விட்டு இடம் போது ஒன்றன் பின் ஒன்றாக பறந்து செல்வது பார்க்க அழகாக இருக்கும். இவை நம்மூரில் இருக்கும் தவிட்டுக் குருவிகள் வகையைச் சேர்ந்தவை. வறண்ட நில புதர்க்காடுகளிலும், வெட்டவெளிகளிலும், பாலை நிலங்களிலும் இவை வசிக்கும். இந்தியாவில் பரவலாகத் தென்பட்டாலும், மேலே குறிப்பிட்ட வாழிடங்களில் தான் பார்க்க முடியும்.  
## காணப்படும் பகுதிகள்
தென்னிந்தியாவை விட வடபகுதியில் பொதுவாகப் பார்க்கலாம்.
# அல்-க்வாரிஸ்மி



முகமது இபின் மூசா **அல்-க்வாரிஸ்மி** கி.பி.750-இல் பாக்தாத் நகரில் பிறந்தார். கி.பி.850ல் காலமானார். இவர் கணிதவியல், புவியியல் மற்றும் வானியல் அறிஞர். 'அல்ஜீப்ரா' என்று அழைக்கப்படும் இயற்கணிதத்தின் தந்தை. இவர் பயன்படுத்திய 'அல்-ஜபார்' என்ற அரேபியச் சொல்லிலிருந்தே 'அல்-ஜீப்ரா' என்பது உருவானது. கணிதம் மற்றும் கணிப் பொறியியலில் பயன்படும் 'அல்காரிதம்' என்ற சொல், அல்-க்வாரிஸ்மி பெயரின் லத்தீன் மொழிபெயர்ப்பில் இருந்து உருவானதாகும்.  

இவர் எழுதிய 'முழுமைப்படுத்துதல் மற்றும் சமப்படுத்துதல் நூல்' என்பதில் 'லீனியர்' மற்றும் 'குவாட்ரடிக் சமன்பாடுகளை' தீர்ப்பதற்கான வழிமுறைகள் இடம்பெற்றுள்ளன. இவர் பயன்படுத்திய, 'ஒழுங்குமுறைப்படி அமைந்த, தர்க்கரீதியான வழிமுறைகளே' அல்ஜீப்ரா என்ற தனிப்பிரிவின் வளர்ச்சிக்கு வழிவகுத்தன.  

இவர் எழுதிய இரண்டாவது நூலின் லத்தீன் மொழிபெயர்ப்பான, 'அல்காரிதமி டீ நியுமரோ இண்டோரம்' மூலம்தான் எண்முறை [இந்திய எண்கள்] ஐரோப்பாவுக்கு அறிமுகமாகியது. இடமுறைப்படி எண் மதிப்பைக் குறிக்கும் முறையும் இந்த நூலின் மூலமே ஐரோப்பாவிற்கு அறிமுகம் ஆகியது.  

டாலமி என்ற அறிஞர் எழுதிய நூலை மேம்படுத்தி திருத்தப்பட்ட விவரங்களுடன் அல்-க்வாஸ்மி எழுதிய, 'கிதாப் சுரத் அல்-அர்டு' [தி இமேஜ் ஆஃப் எர்த்] என்பது மிகச் சிறந்த புவியியல் நூல். பாக்தாத் நகரில் வாழ்ந்த அல்-க்வாரிஸ்மி பற்றி போதுமான விவரங்கள் கிடைக்கவில்லை. இவரது பிறப்பு,இறப்பு பற்றிய விவரங்கள் தோராயமானவை.
# காளையார்கோவில் வட்டம்

**காளையார்கோவில் வட்டம்** (Kalaiyarkoil Taluk) தமிழ்நாட்டின் சிவகங்கை மாவட்டத்தின் 9 வருவாய் வட்டங்களில் ஒன்றாகும். இவ்வட்டத்தின் தலைமையகமாககாளையார்கோவில் நகரம் உள்ளது.  

இந்த வட்டத்தின் கீழ் காளையார்கோயில், மறவமங்கலம், நாட்டரசன்கோட்டை, மல்லல், சிலுக்கப்பட்டி என 5 உள்வட்டங்களும், 63 வருவாய் கிராமங்களும். இவ்வட்டத்தில் காளையார்கோயில் ஊராட்சி ஒன்றியம் உள்ளது.  

## அமைவிடம்
காளையார்கோவில் சிவகங்கை நகரத்திற்கு கிழக்கே 18 கி.மீ. தொலைவில் தாெண்டி செல்லும் வழியில் உள்ளது.  

காளையார்கோவில் வருவாய் வட்டத்திற்கு மேற்கில் சிவகங்கை வட்டம், கிழக்கில் தேவகோட்டை வட்டம், வடக்கில் காரைக்குடி வட்டம் மற்றும் தெற்கில் இளையான்குடி வட்டம் எல்லைகளாக உள்ளது.  

காளையார்கோவில் வருவாய் வட்டத்திற்கு அருகில் அமைந்த நகரங்கள் சிவகங்கை, மதுரை மற்றும் காரைக்குடி ஆகும்.  

காளையார்காேவில் தாலுகா, சிவகங்கை மாவட்டத்தில், பரப்பளவில் மிக பெரிய வட்டமாகும். இதன் பரப்பு 40 சதுர கிலாே மீட்டருக்குமேல் விரிந்துள்ளது.  

## கோயில்கள்
வெளித்தோற்றம்]]  
- காளையார் கோவில் சொர்ணகாளீஸ்வரர் கோயில்

## அரசியல்
காளையார் கோவில் வட்டம் சிவகங்கை சட்டமன்றத் தொகுதிக்கும், சிவகங்கை நாடாளுமன்றத் தொகுதிக்கும் உட்பட்டதாகும்.  

## வங்கி நிறுவனங்கள்
- இந்தியன் வங்கி (Ifsc Code : IDIB000K006, Micr Code: 630019093)
- பாரத ஸ்டேட் வங்கி
- சிட்டி யூனியன் வங்கி
- இந்தியன் ஓவர்சீஸ் வங்கி
- யூனியன் பேங்க்

## கல்வி நிறுவனங்கள்
- இருதயா கலைக் கல்லூரி, காளையார்கோவில்
- டாக்டர். ஆர். ஆர். கலை அறிவியல் கல்லூரி, காளையார் கோயில்
- செயின்ட் மைக்கேல் பொறியியல் மற்றும் தொழில்நுட்ப கல்லூரி, காளையார் கோயில்
- கிருஷ்ணா நந்தா வித்யாஸ்ரம் மேனிலைப்பள்ளி, காளையார்காேவில் .
- மாவட்ட ஆசிரியர்பயிற்சி நிலையம் காளையார்காேவில்...
- சரஸ்வதி விகாஸ் மெட்ரிக்
- மேல்நிலைப் பள்ளி காளையார் காேவில்
- சுதந்திரா பாலிடெனிக் கல்லூரி, காளையார் காேவில்
# ஆலவிளாம்பட்டி



**ஆலவிளாம்பட்டி** (Alavilampatti) என்பது தமிழ்நாட்டின் சிவகங்கை மாவட்டத்தில் உள்ள காளையார்கோவில் வட்டத்தில் அமைந்துள்ளது. சிவகங்கை நகரத்திற்கு கிழக்கே 18 கி.மீ. தொலைவில் உள்ள காளையார்கோயில் ஊராட்ச ஒன்றியத்தில் உள்ள கொட்டகுடி ஊராட்சியில் ஆலவிளாம்பட்டி கிராமம் அமைந்துள்ளது. ஆலவிளாம்பட்டு கிராமத்தின் அஞ்சல் சுட்டு எண் 630313 மற்றும் தொலைபேசி குறியீடு எண் 04575 ஆகும். இக்கிராமத்தின் அஞ்சலகம் செம்பனூர் ஊராட்சியில் உள்ளது.  

## கிராமச் சிறப்புகள்
ஆலவிளாம்பட்டி கிராம மக்கள் கடந்த 500 ஆண்டுகளாக திருமணத்தின் போது வரதட்சணை வாங்குவதும், தருவதும் இல்லை. மேலும் இக்கிராமத்தினர் சீட்டு விளையாடுதல், புகை பிடித்தல் மற்றும் மது அருந்துவதில்லை. மீறினால் பெருந்தொகை அபராதம் விதிக்கப்படுகிறது.
# ஆன்றே மால்றோ


**ஆன்றே மல்றோ** ( André Malraux DSO 3 நவம்பர் 1901 - 23 நவம்பர் 1976) என்பவர் பிரெஞ்சு புதின எழுத்தாளர், கலை விமர்சகர் மற்றும் பிரெஞ்சு அமைச்சர் ஆவார். இவர் சார்லசு டி காலே ஆட்சித் தலைவராக இருந்த காலத்தில் செய்தித் துறை அமைச்சராகவும், பின்னர் பண்பாட்டுத் துறை அமைச்சராகவும் இருந்தார். இவர் எழுதிய மனிதனின் விதி என்ற புதினத்திற்காக பிரிக்சு கொன்கோர்ட் என்ற பரிசு பெற்றார்.  

## வாழ்க்கைக் குறிப்புகள்

ஆன்றே மால்றோ வசதியான குடும்பத்தில் பிறந்தவர். எனினும் இவருடைய இளமைக் காலம் பற்றியும் கல்வி பற்றியும் விரிவாகத் தெரியவில்லை. ஆன்றே மால்றோ பாரிசில் பிறந்தார். தாயார், அத்தை, பாட்டி ஆகியோரின் கவனிப்பில் வளர்ந்தார். இவருடைய தந்தை தொழில் இழப்பினால் மனம் உடைந்து தற்கொலை செய்து கொண்டார். இவருக்கு இளமைக் காலம் முதல் நரம்பியல் தொடர்பான நோய் இருந்ததாகக் கருதப்படுகிறது.  

## தொல்லியலில் ஆர்வம்

தமது 21 ஆம் அகவையில் கேம்போடியாவில் உள்ள மேர் கோவிலைத் தேடி பிரான்சை விட்டுச் சென்றார். கேம்போடியா காடு வழியாகச் சென்று அந்தக் கோவிலை அடைந்து, ஒரு தொல்லியல் பொருளை எடுத்து வந்ததால் அரசு இவரைக் கைது செய்தது. சிறைப் படுத்தப்பட்டார். பிரெஞ்சு சிறை அதிகாரிகளின் அடக்கு முறை இவரை வெறுப்பு அடையச் செய்தது. குடியேற்ற நாடுகளுக்கு எதிராகவும் சமூக மாற்றத்திற்கு ஆதராகவும் ஒரு செய்தித் தாளைத் தொடங்கி எழுதத் தொடங்கினார். தென் கிழக்கு ஆசியாவில் இருந்தபோது இளம் அன்னம் குழு என்ற ஓர் அமைப்பை வழி நடத்தினார். சீனாவுக்குப் போய் அங்கு நடைபெற்ற புரட்சி நிகழ்ச்சிகளில் கலந்து கொண்டார்.  

## மேற்கோள்
# வெண்ணியூர் கரும்பேஸ்வரர் திருக்கோவில்



இக்கோயில் தஞ்சாவூரிலிருந்து நீடாமங்கலம் செல்லும் வழியில் கோயில் வெண்ணி என்னும் ஓர் ஊரில் அமைந்துள்ளது. தஞ்சாவூரிலிருந்து சுமார் 25 கி.மீ தொலைவில் உள்ளது. தேவார பாடல் பெற்ற காவிரி தென்கரை தலங்களில் 102 ம் கோயிலாகவும் 274 சிவாலயங்களில் 165ம் கோயிலாகவும் கருதப்படுகிறது. ஒரு காலத்தில் கரும்பு காட்டில் சுயம்பாக எழுந்தருளினார் என்ற நம்பிக்கையும் உண்டு.
# தள வளைவரை

கணிதத்தில் **தள வளைவரை** அல்லது **தள வளைகோடு** (*plane curve*) என்பது ஒரு தளத்திலமைந்த [[வளைகோடு|வளைகோடாகும். அத்தளமானது யூக்ளிடிய தளம், கேண்முறைத் தளம் (affine plane) அல்லது வீழ்ப்புவழித் தளமாக (projective plane) இருக்கலாம். பெரும்பாலும் ஆய்வு செய்யப்படும் தள வளைவரைகள் இழைவான சீர் வளைவரைகளும் ( smooth curve) இயற்கணித தள வளைவரைகளுமாகும்.  

## சீரான தளவளைவரை
சீரான தள வளைவரை என்பது மெய் யூக்ளிடிய தளம் **R**<sup>2</sup> இல் அமைந்ததொரு வளைவரையாகும். இது ஒருபரிமாண சீர் பன்மடியாக இருக்கும்.  

அதாவது சீரான தளவளைவரையானது, ஒரு கோட்டைப்" போலத் தோற்றமளிக்கும் தளவளைவரையாக அமையும்; இதன் ஒவ்வொரு புள்ளிக்கு அருகிலும் இவ்வளைவரையை, ஒரு சீரான சார்புகொண்டு ஒரு கோட்டுடன் இணைக்க இயலும்.  

சீரான தளவளைவரையைக் குறிக்கும் சமன்பாடு:  
:, ஒரு சீரான சார்பு. மேலும் இவ்வளைவரையின் மீதமையும் எந்தவொரு புள்ளியிலும் பகுதிவகைக்கெழுக்கள் , ஆகிய இரண்டும் ஒருபோதும் பூச்சியமாக இருக்காது.  

## இயற்கணித தளவளைவரை
இயற்கணித தளவளைவரை என்பது கேண்முறை அல்லது வீழ்வழித் தளங்களிலமைந்த வளைவரைகளாகும். 18 ஆம் நூற்றாண்டுமுதலே இவ்வளைவரைகள் ஆய்வு செய்யப்பட்டு வருகின்றன.  

இவ்வளைவரையின் பல்லுறுப்புச் சமன்பாடு:  
:  
:வீழ்வழித்தளங்களில்:  
:, *F* ஒரு சமபடித்தான பல்லுறுப்புக்கோவை  

ஒரு இயற்கணித தளவளைவரையின் சமன்பாட்டை வரையறுக்கும் பல்லுறுப்புக்கோவையின் படியே, அந்த இயற்கணித தளவளைவரையின் படியாக அமையும்.  

எடுத்துக்காட்டு:  
: என்ற சமன்பாட்டால் வரையறுக்கப்படும் வட்டத்தின் படி = 2.  

மூன்று படியுள்ளவை முப்படித் தளவளைவரைகள் எனவும், நான்கு படியுள்ளவை நாற்படித் தளவளைவரைகள் எனவும் அழைக்கப்படும்.  

## எடுத்துக்காட்டுகள்
| பெயர் | உட்படு சமன்பாடு | துணையலகுச் சமன்பாடு | ஒரு சார்பாக | வரைபடம் |
| --- | --- | --- | --- | --- |
| நேர் கோடு | <math>a x+b y=c</math> | <math>(x,y)=(x_0 + \alpha t,y_0+\beta t)</math> | <math>y=m x+c</math> |  |
| வட்டம் | <math>x^2+y^2=r^2</math> | <math>(x,y)=(r \cos t, r \sin t)</math> |  |  |
| பரவளைவு | <math>y-x^2=0</math> | <math>(x,y)=(t,t^2)</math> | <math>y=x^2</math> |  |
| நீள்வட்டம் | <math>\frac{x^2}{a^2} + \frac{y^2}{b^2} = 1</math> | <math>(x,y)=(a \cos t, b \sin t)</math> |  |  |
| அதிபரவளைவு | <math>\frac{x^2}{a^2} - \frac{y^2}{b^2} = 1</math> | <math>(x,y)=(a \cosh t, b \sinh t)</math> | } |  |
# வித்யா படுகொலை


**சிவலோகநாதன் வித்தியா** (25 நவம்பர் 1996 &ndash; 13 மே 2015) என்பவர் அகவை 18 கொண்ட இலங்கைத் தமிழ் மாணவி. இவர் 2015 மே மாதத்தில் இலங்கையின் வடக்கே புங்குடுதீவு என்ற ஊரில் குழு பாலியல் வல்லுறவுக்கு உட்படுத்தப்பட்டுப் படுகொலை செய்யப்பட்டார்.  

## பின்னணி
புங்குடுதீவைச் சேர்ந்த வித்தியாவின் குடும்பம் ஈழப் போர்க் காலத்தில் 1990 ஆம் ஆண்டில் இடம்பெயர்ந்து மல்லாவி near Mankulam in the வன்னிப் பகுதியில் மாங்குளம் அருகேயுள்ள மல்லாவி என்ற ஊரில் குடியேறினர். வித்தியா மாங்குளம் அரச மருத்துவமனையில் 1996 நவம்பர் 25 இல் பிறந்தார்.  

யாழ்ப்பாணக் குடாநாட்டின் வடக்கேயுள்ள புங்குடுதீவு உட்படவுள்ள தீவுப் பகுதிகள் 1990 ஆம் ஆண்டு முதல் இலங்கைக் கடற்படையினரினதும், துணை இராணுவக் குழுக்களின் கட்டுப்பாட்டிலும் இருந்து வந்தது. இவற்றில் சாரதாம்பாள் (1999), இளையதம்பி தர்சினி (2005) ஆகியோர் வன்புணர்வுக்குட்படுத்தப்பட்டுப் படுகொலை, மற்றும் அல்லைப்பிட்டிப் படுகொலைகள் (2006) போன்றவை குறிப்பிடத்தக்கவை ஆகும்.  

## நிகழ்வு
வித்தியா 2 கிமீ தொலைவில் உள்ள பாடசாலைக்கு வழக்கமாக தனது மிதிவண்டியில் வேறு இரு பள்ளி மாணவிகளுடன் செல்வார். ஆனாலும், 2015 மே 13 அன்று, ஏனைய இரு மாணவிகளும் பாடசாலைக்கு செல்லாதததால், வித்தியா தனியே தனது மிதிவண்டியில் காலை 07:25 மணிக்கு வீட்டை விட்டுப் புறப்பட்டார். அ
# தாளடி (நெல் பருவம்)

குளிர் காலமான **தாளடிப் பருவம்** (*Thaladi Season*) வேளாண் வழக்கு **தாளடிப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். செப்டம்பர் - அக்டோபர் (*தமிழ்: புரட்டாசி - ஐப்பசி*) மாதங்களில் துவங்கும் இப்பருவம், டிசம்பர் - சனவரி (*தமிழ்: மார்கழி - தை*) மாதங்களில் முடிவடைகிறது.  

130 – 135 நாட்களைக் கொண்ட இந்த தாளடிப் பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.  

## பருவ அட்டவணை
| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |  |
| --- | --- | --- | --- | --- |
| அக்டோபர் - நவம்பர் | 130 – 135 | மத்தியகாலம், மற்றும் நீண்டகாலம் | திருவள்ளூர், மதுரை, தேனி கோயம்புத்தூர், ஈரோடு, திண்டுக்கல், கன்னியாகுமரி, திருநெல்வேலி, மற்றும் தூத்துக்குடி மாவட்டங்கள். | } |

## இவற்றையும் காண்க
- வேளாண்மை
- இந்தியாவில் வேளாண்மை
- தமிழர் பருவ காலங்கள்
# விசிறிவால் உள்ளான்



**விசிறிவால் உள்ளான்** (*common snipe*; ***Gallinago gallinago***) 27 செ.மீ. - கருப்பு. செம்பழுப்பு, வெளிர் மஞ்சள் கீற்றுக்களைக் கொண்ட செம்பழுப்பு உடலைக் கொண்டது. மார்பும் வயிறும் வெள்ளை நிறம். இது தரையில் அசையாது. படுத்திருக்கும் போது கண்டு கொள்வது கடினம்.  

## காணப்படும் பகுதிகள்

குளிர்காலத்தில் வலசைவரும் இது சேறும் ஈரமுமான தரையில் குளக்கரைகள், ஏரிகளிலிருந்து நீர் கசியும் குட்டைகள், அறுவடை முடிந்த நெல்வயல்கள் ஆகியவற்றினைச் சார்ந்து திரியும். ஊர்ப்புறங்களில் அமைந்த பெண்கள் குளிக்கவும் துணிகளைத் துவைக்கவும் செய்து கொண்டிருக்கும் குளங்குட்டைகளின் ஓரங்களில் கூட அச்சமின்றித் திரியக் காணலாம். தரையோடு ஒன்றியபடி கண்ணில் படாதபடி படுத்திருக்கும் இது, வேட்டைக்காரரால் மிதிபடும் அளவு அவர்கள் நெருங்கிய பின் குரல் கொடுத்தபடி எழுந்து பல கோணங்களில் திரும்பித் திரும்பிப் பறக்கும்.  

## உணவு

காலை மாலை நேரங்களில் புழுபூச்சிகள், நத்தை ஆகியவற்றை இரையாகத் தேடும். வெயில் நேரத்தில் புல் கொத்து, புதர் ஆகியவற்றின் ஓரமாகப் படுத்து ஓய்வு கொள்ளும். மேகமூட்டமான மழைநாட்களில் நாள் முழுவதும் சுறுசுறுப்பாக இரை தேடும்.
# பிசாணம் (நெல் பருவம்)

குளிர் காலமான **பிசாணப் பருவம்** (*Pishanam Season*) வேளாண் வழக்கு **பிசாணப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். செப்டம்பர் - அக்டோபர் (*தமிழ்: புரட்டாசி - ஐப்பசி*) மாதங்களில் துவங்கும் இப்பருவம், டிசம்பர் - சனவரி (*தமிழ்: மார்கழி - தை*) மாதங்களில் முடிவடைகிறது.  

130 – 135 நாட்களைக் கொண்ட இந்த பிசாணப் பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.  

## பருவ அட்டவணை
| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |  |
| --- | --- | --- | --- | --- |
| அக்டோபர் - நவம்பர் | 130 – 135 | மத்தியகாலம், மற்றும் நீண்டகாலம் | திருவள்ளூர், மதுரை, தேனி கோயம்புத்தூர், ஈரோடு, திண்டுக்கல், கன்னியாகுமரி, திருநெல்வேலி, மற்றும் தூத்துக்குடி மாவட்டங்கள். | } |

## இவற்றையும் காண்க
- வேளாண்மை
- இந்தியாவில் வேளாண்மை
- தமிழர் பருவ காலங்கள்
# பின் பிசாணம் (நெல் பருவம்)

குளிர் காலமான **பின் பிசாணப் பருவம்** (*Late Pishanam Season*) வேளாண் வழக்கு **பின் பிசாணப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். செப்டம்பர் - அக்டோபர் (*தமிழ்: புரட்டாசி - ஐப்பசி*) மாதங்களில் துவங்கும் இப்பருவம், டிசம்பர் - சனவரி (*தமிழ்: மார்கழி - தை*) மாதங்களில் முடிவடைகிறது.  

130 – 135 நாட்களைக் கொண்ட இந்த பின் பிசாணப் பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.  

## பருவ அட்டவணை
| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |  |
| --- | --- | --- | --- | --- |
| அக்டோபர் - நவம்பர் | 130 – 135 | மத்தியகாலம், மற்றும் நீண்டகாலம் | திருவள்ளூர், மதுரை, தேனி கோயம்புத்தூர், ஈரோடு, திண்டுக்கல், கன்னியாகுமரி, திருநெல்வேலி, மற்றும் தூத்துக்குடி மாவட்டங்கள். | } |

## இவற்றையும் காண்க
- வேளாண்மை
- இந்தியாவில் வேளாண்மை
- தமிழர் பருவ காலங்கள்
# கோரை உள்ளான்


**கோரை உள்ளான்** (*Jack Snipe*; *Lymnocryptes minimus*) 21 செ.மீ. உடலின் மேற்பகுதி பசுமையும் ஊதாவும் தோய்ந்தது. தலையிலும் கண்களை அடுத்தும் வெண்பட்டைகளைக் காணலாம். மார்பில் பழுப்புத் திட்டுகள் உண்டு. வயிறும் வாலடியும் வெண்மை.  

## காணப்படும் பகுதிகள்
குளிர் காலத்தில் குறைந்த எண்ணிக்கையில் வலசை வரும் இது சகதியும் சேறுமாக உள்ள அறுவடை முடிந்த வயல்கள், சதுப்பு நிலங்கள் ஆகியவற்றில் காணப்படும்.  

## உணவு

சிறு நத்தைகள், புழு பூச்சிகள் ஆகியவற்றோடு சதுப்பு நிலத் தாவரங்களில் விதைகளையும் தேடித்தின்னும். வேட்டைக்காரர்கள் ஆரவாரம் செய்து துரத்தும்போது கடைசி வரை புதரிலிருந்து வெளிப்படாது பதுங்கியிருந்து பின் எழுந்து சற்றுத் தொலைவு பறந்து புதரிடையே பதுங்கும்.  

இராமநாதபுரம் பெரியகண்மாயைச் சார்ந்த பகுதியில் இப் பறவைகள் காணும் வாய்ப்பு ஏற்பட்டுள்ளது. கோடிக்கரையில் மேற்கொள்ளப்படுவது போல தென்மாவட்டங்களின் மீது அதிக கவனம் செலுத்தினால் வலசை வரும் பறவைகள் பற்றிய பல விவரங்கள் மேலும் வெளிப்படும்.
# திரிபுரா பூர்வகுடி மக்கள் முன்னணி



**திரிபுரா பூர்வகுடி மக்கள் முன்னணி** (**Indigenous Peoples Front of Tripura (IPFT) ** என்பது திரிபுராவில் உள்ள பழங்குடி மக்கள் பிரிவினரின் கட்சியாகும்.  
அது வடகிழக்கு அரசியல் கட்சிகளின் ஒரு குழுவான வடகிழக்கு பிராந்திய அரசியல் முன்னணியின் உறுப்பினராக இருந்தது, மேலும் இது தேசிய ஜனநாயகக் கூட்டணிக்கு ஆதரவு கொடுத்தது. திரிபுராவின் உள்நாட்டு தேசியவாதக் கட்சியில் (ஐ.என்.பீ.டீ) இணைக்கப்படும் வரை இது 1997 முதல் 2001 வரை செயல்பட்டது, 2009 இல் இது மறுபடியும் உருவாக்கப்பட்டது.
# எஸ். ஆர். ஜானகி

**எஸ். ஆர். ஜானகி** (இறப்பு: 1988) பழம்பெரும் தமிழ் நாடக, திரைப்பட நடிகை. இவரது சொந்த ஊர் கோயம்புத்தூர். 1930களில் நடிக்கத் தொடங்கியவர். தமிழ்த் திரைப்படங்களில் குணச்சித்திர வேடங்களில் நடித்தவர்.  

இவருக்குத் தமிழ்நாடு அரசு கலைமாமணி விருது வழங்கிக் கௌரவித்துள்ளது.  

## இவர் நடித்த சில படங்கள்
- தர்மபத்தினி
- ஆர்யமாலா
- நால்வர்
- மாமன் மகள் (1955)
- புதுமைப்பெண் (1959)
- மதனமாலா
- பைத்தியக்காரன்
- வாழ்க்கை (1949)
- தேவகி
- சர்வாதிகாரி
- சுபத்ரா அர்ஜூனா
- சூர்யபுத்ரி
- பக்த துருவன்
- பக்த சேதா
- சகோதரி
- நல்லதம்பி [1949]
- என் தங்கை [1952],
- கலை அரசி
- கோமதியின் காதலன் [1955],
- ரத்தக்கண்ணீர் [1956],
- பாகப்பிரிவினை [1959]
- பாதை தெரியுது பார் 1960
- பாவ மன்னிப்பு (1961)
- பட்டினத்தார் [1962],
- வானம்பாடி[1963,
- சாது மிரண்டால் 1966
- நடு இரவில் [1970]
- காலம் வெல்லும் [1970],
- விளையாட்டு பிள்ளை 1970
- எங்கள் தங்கம் (1970)
- அன்னை வேளாங்கண்ணி 1971
- வந்தாளே மகராசி (1973),
- டௌரி கல்யாணம் [1983)
# தண்டநாயக்கன் கோட்டை


கருநாடகப் போசள (ஹொய்சள) அரசர்களில் வீரசோமேசுவரன் ஒருவன். இவனது ஆட்சிக்காலம் கி.பி. 1234-1264 என்னும் குறிப்புள்ளது. இவனது மகன் மூன்றாம் நரசிம்மன். இவனது ஆட்சிக்காலம் கி.பி. 1263-1292. கருநாடகத்தில் மைசூரை அடுத்துள்ள இன்றைய குண்ட்லுப்பேட்டைப் பகுதி முன்னாளில் தெற்கணாம்பி என்னும் பெயரில் இருந்தது. அதன் உட்பிரிவான பதிநால்கு நாட்டின் தலைவர்களாக இந்தத் தண்ட நாயக்கர்கள் ஆட்சிசெய்தனர். இவர்களில் பெருமாள் தண்ட நாயக்கன் என்பவர், மூன்றாம் நரசிம்மன், மூன்றாம் வீரவல்லாளன் ஆகியோரிடம் பிரதானி என்னும் முதன்மையான ஒரு பதவியில் பணியாற்றியவர். பெருமாள் தண்ட நாயக்கனுக்கு இரு மகன்கள். ஒருவர் மாதப்ப தண்டநாயக்கன். மற்றவர் கேத்தய தண்டநாயக்கன். மாதப்ப தண்டநாயக்கன் மூன்றாம் வீர வல்லாளனின் படைத்தலைவனாக இருந்தவன்.  

மாதப்ப தண்டநாயக்கன் மூன்றாம் வீரவல்லாளன் காலத்தில் டணாயக்கன் கோட்டையை நிறுவினான். மூன்றாம் நரசிம்மன் (கி.பி. 1263-1292) தன் ஆட்சிக்காலத்தில் தன் தந்தை பெயரால் சோமேசுவரன் கோவிலைக்கட்டினான் என்று வரலாற்றுக் குறிப்பு கூறுகிறது. பவானிசாகர் அணைப்பகுதியில் மூழ்கிப்போன கோயில்களுள் இக்கோயிலும் ஒன்று எனக்கருதலாம். ஏனெனில், சோமேசுவரர் கோயில் என்னும் பெயருடைய கோயில் நீரில் மூழ்கிய செய்தி பவானி சாகர் அணைப்பகுதிக் கோயிலில் பொறிக்கப்பட்டுள்ளது. இச்செய்தியின் அடிப்படையில், டணாயக்கன் கோட்டையை மாதப்ப தண்டநாயக்கன் கட்டும்போதே அப்பகுதியில் சோமேசுவரர் கோயில் இருந்துள்ளது என்பது பெறப்படுகிறது. எனவே, டணாயக்கன் கோட்டை கி.பி. 1292-ஆம் ஆண்டுக்குப் பின்னரே கட்டப்பட்டிருக்கவேண்டும்.
# பெருமாள் தேவன் பட்டி



**பெருமாள் தேவன் பட்டி** என்பது தமிழ்நாடு மாநிலத்தின் விருதுநகர் மாவட்டத்தின் திருவில்லிபுத்தூர் வட்டத்திற்கு தெற்கே எட்டு கிலோ மீட்டர் தொலைவில் உள்ள பிள்ளையார்குளம் ஊராட்சியில் உள்ள ஒரு புறநகர்ப் பகுதியாகும்.  

750 வீடுகள் கொண்ட இக்கிராம ஆண்களில் 90% இந்திய இராணுவம் (முப்படைகள்) மற்றும் துணை இராணுவப்படைப் பிரிவுகளில் பணிபுரிவதால் பெருமாள்தேவன்பட்டி கிராமத்தை **இராணுவ கிராமம்** என்றும் **குட்டி பஞ்சாப்** என்றும் சிறப்பித்துக் கூறப்படுகிறது.  

## வரலாறு
இக்கிராமத்தின் பெருமாள் என்பவர் 1952ல் இந்திய இராணுவத்தில் சேர்ந்து மேஜர் அளவில் பதவி உயர்வு பெற்று ஓய்வு பெற்றவர். 1962ல் விடுமுறையில் தனது சொந்த கிராமத்திற்கு வந்த பெருமாள், பெருமாள்தேவன்பட்டி கிராம இளைஞர்களுக்கு தனது இராணுப் பணியின் அனுபவங்களைக் குறித்து விளக்கினார். இராணுவப் பணியின் சிறப்பை உணர்ந்த பெருமாள்தேவன்பட்டி கிராம இளைஞர்கள் பலர் பத்தாம் வகுப்பு கல்வி முடித்தவுடன், தங்கள் கிராமத்திலே சிறப்புப் பயிற்சி எடுத்துக் கொண்டு, படைத் துறையின் நுழைவுத் தேர்வில் வெற்றி பெற்று இந்திய இராணுவப் பணியில் சேர்க்கின்றனர்.  

தற்போது இக்கிராம இளைஞர்களில் 375 பேர் இந்திய இராணுவத்திலும் மற்றும் எல்லைப் பாதுகாப்புப் படை போன்ற துணை நிலை இராணுவப் படைகளில் பணிபுரிகின்றனர். மேலும் இக்கிராமத்தில் 522 முன்னாள் இராணுவத்தினர் உள்ளனர்.
# பாரதிய வித்தியா பவன்



**பாரதிய வித்தியா பவன்** (Bharatiya Vidya Bhavan) பிரித்தானிய இந்திய அரசில் இந்தியர்களால் நிறுவப்பட்ட பெரும் கல்வி நிறுவனம் ஆகும். இக்கல்வி அறக்கட்டளை நிறுவனத்தை, மகாத்மா காந்தியின் ஆதரவுடன், இந்திய விடுதலை இயக்கப் போராட்ட வீரரும், கல்வியாளருமான **குலபதி** கே. எம். முன்ஷியால் 7 நவம்பர் 1938ல் நிறுவப்பட்டது. இதன் தலைமை அலுவலகம் மும்பையில் உள்ளது.  

தற்போது பாரதிய வித்தியா பவனின் செயற்திட்டங்கள் இந்தியா முழுவதும் 119 மையங்களில் நடத்தப்படுகிறது. மேலும் வெளிநாட்டில் 7 மையங்கள் செய்ல்படுகிறது.  

இந்நிறுவனம் ஆங்கிலம் மற்றும் இந்திய மொழிகளில் இந்து தொன்மவியல் போன்ற நூல்கள் மற்றும் இதழ்கள் வெளியிட்டு வருகிறது.  

## அமைப்பு
பாரதிய வித்தியா பவன் அறக்கட்டளை நிறுவனம் இந்தியாவின் பல மாநிலங்களில் நூற்றிற்கும் மேற்பட்ட ஆரம்பப் பள்ளிகளும், இடைநிலைப் பள்ளிகளும், மேனிலைப்பள்ளிகளும், கல்லூரிகளும் நடத்துகிறது.  

வல்லபாய் படேல், தலாய் லாமா, ஜவகர்லால் நேரு, அன்னை தெரசா, ஜெ. ர. தா. டாட்டா ஆகியோர் பாரதிய வித்தியா பவனின் புகழ் பெற்ற முன்னாள் கௌரவ உறுப்பினர்கள் ஆவார்.  

## சிறப்பு
2002ம் ஆண்டில் பாரதிய வித்தியாபவன் நிறுவனம் காந்தி அமைதிப் பரிசு பெற்றுள்ளது.
# தங்க பாப்பா



***தங்க பாப்பா*** 1993-ம் ஆண்டு வெளியான தமிழ்த் திகில் திரைப்படம் ஆகும். அரவிந்தராஜ் இயக்கிய இத்திரைப்படத்தில் சாமிலி, ராம்கி, நம்பியார், தலைவாசல் விஜய், ஐசுவரியா, ஸ்ரீஜா உள்ளிட்டோர் முக்கிய கதாப்பாத்திரத்திலும், சந்திரசேகர், கீரிக்கடன் ஜோஸ், தியாகு, இரவிராஜ், முரளி குமார், பிரபாகரன் ஆகியோர் துணை வேடங்களிலும் நடித்திருந்தனர். தேவாவின் இசையில் இத்திரைப்படம் 1993-ம் ஆண்டு சூன் 30-ம் திகதி வெளியானது.  

## வரவேற்பு
*தி நியூ இந்தியன் எக்சுபிரசுவைச்* சார்ந்த மாலினி, "பார்க்கலாம்" என விமர்சனம் செய்திருந்தார், தேவாவின் இசையையும், சாமிலியின் நடிப்பையும் பாராட்டி இருந்தார்.